Niujorko policijos departamentas

Niujorko policijos departamentas (, NYPD) – pagrindinė ir didžiausia teisėsaugos institucija JAV Niujorko mieste. NYPD įkurtas 1845 m. gegužės 23 d. ir yra vienas seniausių visoje šalyje.

NYPD būstinė yra 1 Police Plaza, Žemutiniame Manhatane, netoli miesto rotušės.

NYPD sudaro šių sričių skyriai: greitosios pagalbos, policijos šunų, uosto patrulių, greitkelių patrulių, oro paramos, bombų nukeksminimo būrio, kovos su terorizmu, kriminalinės žvalgybos, kovos su organizuotu nusikalstamumu, narkotinių medžiagų, raitųjų patrulių, viešojo transporto ir viešųjų būstų padaliniai.

NYPD dirba virš 50 000 darbuotojų, iš kurių 35 000 yra uniformuoti pareigūnai.

2019 m. NYPD pareigūnai per metus ištyrė virš 500 000 kriminalinių bylų bei atliko virš 200 000 areštų.

Dėl Niujorko miesto svarbos ir dydžio visoje šalyje, NYPD dažnai vaizduojamas filmuose, serialuose („CSI: Niujorkas“, „Law & Order“ ir kt.), žaidimuose („Grand Theft Auto“, „Battlefield 3“, „Max Payne“, „Metal Gear Solid 2: Sons of Liberty“ ir kt.), reklamose ir kt.

Istorija 
NYPD įkurtas 1845 m. gegužės 23 d. ir pakeitė iki tol naudotą naktinių sargų sistemą.

1961 m. NYPD policininkas Mario Biaggi, vėliau tapęs kongresmenu, tapo pirmuoju Niujorko valstijos pareigūnu, įrašytu į Nacionalinę policijos pareigūnų šlovės galeriją.

Devintajame XX a. dešimtetyje NYPD pareigūnai pradėjo aktyvią kovą su gatvės narkotikų prekeiviais ir tai ženkliai padidino įkalinimų skaičių.

1994 m. NYPD pirmoji šalyje sukūrė „CompStat“ sistemą, kuri padeda sekti nusikaltamumą geografiškai. Vėliau šią sistemą įsidiegė kiti policijos departamentai JAV ir Kanadoje.

Rugsėjo 11 d. atakų metu žuvo 23 NYPD pareigūnai, dar 247 mirė vėliau nuo komplikacijų.

Galerija

Šaltiniai

Nuorodos 

nyc.gov

JAV policija
Niujorkas